60 Jurnalul Oficial al Uniunii Europene 11jvol. 5 31987R3522 25.11.1987 JURNALUL OFICIAL AL COMUNITĂȚILOR EUROPENE L 335/10 REGULAMENTUL (CEE) NR. 3522/87 AL COMISIEI din 24 noiembrie 1987 privind evidența modului de transport în statisticile comerţului între statele membre COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 2954/85 al Consiliului din 22 octombrie 1985 de stabilire a anumitor măsuri privind uniformizarea și simplificarea statisticii comerțului între statele membre (!), în special articolele 8 și 10, întrucât Regulamentul (CEE) nr. 679/85 al Consiliului (2) a stabi- lit un model de formular de declarație care se utilizează în schim- burile de mărfuri în interiorul Comunității; întrucât acest model prevede menționarea datelor privind modul de transport de natură să răspundă dispozițiilor adoptate în domeniu de Consiliu prin Regulamentul (CEE) nr. 2954/85; întrucât aceste regulamente sunt aplicabile începând cu 1 ianuarie 1988; întrucât este opor- tună reţinerea acestei date pentru extinderea asupra modului de transport a evidenței statistice a comerţului între statele membre; întrucât măsurile prevăzute de prezentul regulament sunt con- forme cu avizul Comitetului privind statistica de comerț exterior, ADOPTĂ PREZENTUL REGULAMENT: Articolul 1 Începând cu 1 ianuarie 1988, Comunitatea și statele membre adaugă la datele pe care le elaborează în conformitate cu articolul 8 alineatul (1) din Regulamentul (CEE) nr. 2954/85 data privind „modul de transport”, menționată la articolul 5 litera (g) din regulamentul menționat. Articolul 2 Cu excepția recurgerii la procedura prevăzută la articolul 41 din Regulamentul (CEE) nr. 1736/75 al Consiliului (?), modalitățile de transmitere de către statele membre către Comisie a rezultatelor lor statistice repartizate după modul de transport, inclusiv perioada de referință, periodicitatea și termenul de transmitere, precum și, după caz, a condiţiilor de elaborare în scopul transmiterii, sunt reglementate în conformitate cu practica utilizată în scopul aplicării articolului 38 alineatul (2) din regulamentul menționat. Articolul 3 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 24 noiembrie 1987. () JOL285,25.10.1985,p. 1. () JOL79,21.3.1985,p. 7. Pentru Comisie Peter SCHMIDHUBER Membru al Comisiei () JOL183,147.1975, p. 3.